༄༅།། སྣང་སྲིད་དབང་སྡུད་ཚངས་པའི་ང་རོ་བཞུགས་སོ། །
18
677

གཏེར་ པདྨ་འདུས་རྩལ་གྱི་གསུང༌། གསར།
༄༅།། _ཕཊ༔ རང་ཉིད་སྐད་ཅིག་གིས་ཡུམ་ཆེན་མོ་གསེར་མདོག་རྒྱན་ཆ་ལུགས་ཡོངས་སུ་རྫོགས་པ། ཕྱག་
བཞིའི་དང་པོ་ན་རྡོ་རྗེ་དང་གླེགས་བམ། འོག་མས་མཉམ་ཞག་གི་ཕྱག་རྒྱུ་མཛད་པར་གྱུར། རྐང་དུང་གི་ཁ་ལན་གསུམ་ལག་མཐི་ལ་
དུ་བརྡབ་ཅིང༌། འབྱུང་པོ་ཕྲན་བུ་ཉམ་ཆུང་བ་རྣམས་མ་སྐྲག་ཅིག མ་གྲངས་ཤིག ཤིན་ཏུ་མོོ་སྔངས་ཤིག དེ་ནས་རྐང་དུང་ལན་
གསུམ་འབུད་པའི་དང་པོ་ཡུམ་ཆེན་མོའི་སྐྱེ་མེད་ཆོས་ཀྱི་རང་སྒྲ་ཁམས་གསུམ་དུ་ཐོས་པེར་བསམ་ལ། ཀྱཻ་ཡ་ཀི་སྲིད་པའི་རྩེ་ནས་མནར་མེད་ཡན་ཆད་ཀྱི་
678

དབང་
གཉིས་
༄༅།། སེམས་ཅན་ཐམས་ཅད་ཉོན་ཅིག ། ཐམས་ཅད་དུང་ངེ་ཉན་པར་བསམ་ལ། གཅིག་འབུད། འོ་ཐམས་ཅད་འདིར་འདུས་
ཤིག ཐམས་ཅད་འུབས་སེ་འདུས་པར་བསམ་ལ་གཅིག་འབུད། ཐམས་ཅད་མྱུར་དུ་འདུས་ཤིག མྱུར་དུ་དཔུང་ངེ་འདུས་པར་བསམ་ལ་གཅིག་འབུད། བདེ་རིམ་ལ་
དེས་ཆོག །སྨྱོན་པ་སོགས་ནད་གདོན་དྲག་པོ་འདུལ་ན་དྲག་སྡུད་བྱ་བ་ནི། ཕཊཿ སྐད་ཅིག་གིས་བདག་ཉིད་ཡེ་ཤེས་ཀྱི་མཁའ་འགྲོ་མ་སྐུ་མདོག་
མཐིང་ནག་ཏུ་འདུག་པ་ཞལ་གཅིག་ཕྱག་གཉིས་སྤྱན་གསུམ་མཆེ་བ་བཞི་གཙིགས་པ། སྤྱན་གཡས་ཉི་མའི་དཀྱིལ་
18
679

ཀཏེར་ པདྨ་འདུས་རྩལ་གྱི་གསུང་། གསར།
༈ འཁོར་དམར་ཀྱི་ལི་ལི་འཁོར་བ། གཡོན་ཟླ་བའི་དཀྱིལ་འཁོར་ངང་སྒ་ར་ར་འཁོར་བ། དབུས་ཉི་ཟླ་སྤེལ་མའི་དཀྱིལ་འཁོར་དཀར་དམར་ཀྲུག་ཀྲུག་ཏུ་འཁྲིགས་པ།
སྤྱི་གཙུག་ན་ཕག་ཞལ་ནག་པོ་ཕག་སྐད་འབྲུག་སྟོང་ལྡིར་བ་ལྟར་ངུར་བ། གར་གྱི་ཉམས་དགུ་དང༌། དུར་ཁྲོད་ཀྱི་ཆས་བརྒྱད་དང་ལྡན་པ། ཕྱག་གཡས་པས་མི་
ལྤགས་ཀྱི་གཡང་གཞི་དམར་ལྷབ་ལྷབ་ཏུ་བརྡབ་པ། གཡོན་མི་རྐང་གི་གླིང་བུ་ཙེ་རེ་རེ་འབུད་པ། སྣང་ཞིང་སྲིད་པའི་ལྷ་འདྲེ་བཀའ་ཡི་ལྷ་མ་སྲིན་སྡེ་བརྒྱད་ཐམས་
ཅད་དབང་དུ་བསྡུས་ཤིང་ཟིལ་གྱིས་གནོན་པ། ལྟེ་བ་མན་ཆད་འདོད་ཁམས། སྙིང་ཁ་མན་ཆད་གཟུགས་ཁམས། སྤྱི་བོ་མན་ཆད་གཟུགས་མེད་ཁམས་སུ་ཡོད་པ།
ཁམས་གསུམ་ལས་རྣམ་པར་རྒྱལ་བའི་ཐུགས་ཀ་ནས་ལས་བྱེད་ཀྱི་མཁའ་འགྲོ་མ་ལྕགས་ཀྱུ་ཞགས་པ་ལྕགས་སྒྲོག་དྲིལ་བུ་ཐོ་བ་ཕུར་བུ། གཡང་གཞི་འཛིན་པ་
དཔག་ཏུ་མེད་པ་སྟེང་འོག་ཕྱོགས་བཅུར་འཕྲོས་པས། ས་འདིའི་སྟོད་སྨད་བར་གསུམ། ཕྱོགས་བཞི་མཚམས་བཻརྒྱད་ན་གནས་པའི་སྣང་ཞིང་སྲིད་པའི་ལྷ་འདྲེ་
680

༄༅། _བཀའ་ཡི་ལྷ་མ་སྲིན་སྡེ་བརྒྱད། ཁྱད་པར་དུ་བདག་ཅག་དཔོན་སློབ་ཡོན་མཆོད་མི་ནོར་འཁོར་དང་བཅས་པ་ལ་གནོད་ཅིང་འཚེ་བའི་གདོན་བགེགས། ༞
རྒྱབ་བརྟེན་སྡོང་ཟླ་དང་བཅས་པ། རྩད་རྩད་ལག་དང་བཅས་པ། འབྲེལ་བ་སྣ་འདྲེན་དང་བཅས་པ་ཐམས་ཅད་སྐད་ཅིག་རང་དབང་མེད་པར་བྱེའུ་ཁྲས་
ལྟ་བུར་དེད། ར་ལུག་སེར་བས་དེད་པ་བཞིན་དུ་བསྡུས། སྨུག་པ་རླུང་གིས་དེད་པ་བཞིན་དུ་བདས་ནས་སྐད་ཅིག་ད་ལྟ་ཉིད་དུ་འདིར་འདུས་ཤིག་ཁུག་ཅིག ཧཱུྃ་ཧཱུྃ་
ཧཱུྃ༔ ཕཊ་ཕཊ་ཕཊཿ ཧཱུྃ། ང་ནི་ཁྲོས་མ་ནག་མོ་སྟེ། །མཾ་ཅིག་ལབ་སྒྲོན་དྲག་མོའི་སྐུ། །དུར་ཁྲོད་ཆས་བརྒྱད་སྐུ་ལ་རྫོགས། །ཁམས་གསུམ་མ་ལུས་དབང་དུ་སྡུད། །
ཕྱག་གཡོན་མི་རྐང་གླིང་བུ་འབུད། །བུས་པས་སྲིད་གསུམ་དབང་དུ་སྡུད། །ཕྱག་གཡས་མི་ལྤགས་གཡང་གཞི་རྡེབ། །བརྡབས་པས་ལྷ་འདྲེ་དབང་དུ་བསྡུས། །
༣ ཐུགས་ལས་སྤྲུལ་པ་བྱེ་བ་འབུམ། །སྤྲུལ་པའི་མཁའ་འགྲོ་གྲངས་མ་ཉུང༌། །ཡང་སྤྲུལ་མཁའ་འགྲོ་གོང་མ་གཡེལ། །ལས་བྱེད་མཁའ་འགྲོ་བང་མ་བུལ། །མི་ལྤགས་

ཀཏེར་ པདྨ་འདུས་རྩལ་གྱི་གསུང༌། གསར།
༣ གཡང་གཞི་རྩལ་མ་ཞན། །མི་རྐང་གླིང་བུ་ངར་མ་ཆུང༌། །བདག་ཅག་དཔོན་སློབ་ཡོན་མཆོད་ལ། །གནོད་ཅིང་འཚེ་བར་བྱེད་པ་ཡི། །ལྷ་དང་ལྷ་མིན་དབང་དུ་
སྡུས༑ ༑མི་དང་མི་མིན་དབང་དུ་སྡུས། །གདོན་བགེགས་འདྲེ་གདོན་དབང་དུ་སྡུས། །སྟེང་གདོན་གཟའ་སྐར་དབང་དུ་སྡུས། །འོག་གདོན་ཀླུ་གཉན་དབང་དུ་
སྡུས༑ ༑བར་གདོན་བཙན་བདུད་དབང་དུ་སྡུས། །ཕོ་གདོན་འདྲེ་མོ་དབང་དུ་སྡུས། །དམ་སྲི་ཐེའུ་རང་དབང་དུ་སྡུས། །ཟ་འདྲེ་ཤི་གཤེད་དབང་དུ་སྡུས། །ཆུང་སྲྀ་
སྒབ་འདྲེ་དབང་དུ་སྡུས། །གོད་འདྲེ་བསྱེ༌རག་དབང༌དུ༌སྡུས། །དབང༌དུ༌བསྡུས་ལ་གནས་འདིར་ཁུག །གནས་འདིར་ཁུག་ལ་རྡུལ་དུ་རློག །ཧཱུྃ་ཧཱུྃ་ཧཱུྃ། ཕཊ་ཕཊ་
ཕཊ དེ་ནས་ཟིལ་གནོན་འཕེན་པ་ནི། བདག་ཅག་ཡོན་མཆོད་རྣམས་ལཾ་གནོད་ཚབས་ཆེ་བཾ་རྣམས་ནང་དུ་འཁོད། གནོད་ཚབས་ཆུང་བ་རྣམས་བར་དུ་འཁོད། དེ་དག་གི་རྒྱབ་
རྟེན་སྡོང་ཟླ་རྣམས་ཕྱི་རོལ་དུ་འཁོད་དེ་ལས་བྱེད་ཀྱི་མཁའ་འགྲོ་མ་རྣམས་ཀྱིས་ཕྱི་ནས་བསྐོར་ནས་བྲོས་དབང་མེད་པར་གྱུར། ཕཊཿ ཕཊཿ རང་ཉིད་ཁྲོས་མ་ནག་
682

18
683
༈༙ ༄༅།། མོའི་གཟི་བརྗིད་ཀྱི་ཟིལ་གྱིས་མནན་ནས། སྐྲག་ཅིང་སྔངས་པས་འདར་ཕྲི་ལི་ལི་དད་ཅིང་གུས་པས་ཕྱུག་རྒྱ་ཧྲིག་ཧྲིག་བཀའ་ཉན༌གསུང༌སྡོད༌པར་
གྱུར༑ ཕཊཿ ཕཊཿ ཕྱག་རྒྱ་ཆེན་པོའི་དོན་དྲན་པར་བྱས་ལ། དཀར་པོ་དགེ་བ་ལ་གནས་པའི་ཆོས་ཐམས་ཅད་སྐྱེ་འགག་མེད་པའི་དབྱིངས་སུ་ཟིལ་གྱིས་གནོན་པར་བགྱིའོ། །ནག་
པོ་སྡིག་པ་ལ་གནས་པའི་ཆོས་ཐམས་ཅད་སྐྱེ་འགག་མེད་པའི་དབྱིངས་སུ་ཟིལ་གྱིས་གནོན་པར་བགྱིའོ། །སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཐམས་
ཅད་བདག་གི་སྣང་བ་ཆེན་པོས་ཁྱབ་པར་བགྱིའོ།། ཕཊཿ ཕཊཿ འདི་ནསཁྲོསམ་མི་དམིགས་པར་རང་ཐ་མལ་པར་བསྐྱེད། ཀྱཻ་ཁྱད་པར་དུ་གཉན་ཁྲོད་ཆེན་པོ་འདི་ན་གནས་པའི་སྣང་
ཞིང་སྲིད་པའི་ལྷ་འདྲེ་རྣམས་ཉོན་ཅིག ཁྱེད་རྣམས་ལས་དང་ཉོན་མོངས་པའི་དབང་དུ་གྱུར་པ་ཡིན་པས་བདག་གི་ཁྱེད་རྣམས་ལ་ཟབ་མོ་ཆོས་ཀྱི་འབྲེལ་བྱ། དམ་པ་
༝ ཆོས་ཀྱི་འཁོར་ལོ་བསྐོར། བྱང་ཆུབ་མཆོག་ཏུ་སེམས་བསྐྱེད་ནས། བླ་ན་མེད་པའི་རྣམ་མཁྱེན་རྫོགས་པའི་ས་ལ་འགོད་པའི་ཕྱིར༌དུ་འདིར་འོང་བ་ཡིན་པས་ཕྲིན་ ྋ

གཏེར་ པདྨ་འདུས་རྩལ་གྱི་གསུང་། གསར།
༣ ལས་མྱུར་དུ་སྒྲུབས་ཤིག གལ་ཏེ་ཕྲིན་ལས་མི་བསྒྲུབ་ན་ཡུལ་ཁམས་འདིར་མཛེ་ཤའི་ཐང་མ་བརྡལ། མཛེ་ཁྲག་གི་རྒྱ་མཚོ་བསྐྱིལ། མཛེ་རྐང་གི་ཀ་བ་བཙུགས།
མཛེ་རུས་ཀྱྀ་གདུགས་ཕུབ། མཛེ་ལྤགས་ཀྱི་བླ་རེ་བྲེིས་པ་ཡིན། འདིར་ངས་ཕོ་བྲང་བཅས་ནས། འཁོར་བ་མ་སྟོངས་ཀྱི་བར་དུ་ལྷ་འདྲེ་ཁྱེད་རྣམས་དང་འབྲལ་མེད་
དུ་གནས་འདི་ལས་སྐད་ཅིག་ཀྱང་གཡོ་བར་མི་བྱའོ། །དེ་བས་ད་ལྟ་ཉིད་དུ་བདག་གི་ཕྲིན་ལས་མྱུར་དུ་སྒྲུབས་ཤིག །ཕཊཿ ཕཊཿ ཕཊཿ ༈༙ ཆར་འབོད་ཡིན་ན། སེམས་
ཅན་རྣམས་མུ་གེའི་འཇིགས་པ་ལས་སྐྱོབ་པའི་དོན་དུ་ཆར་འབེབ་པའི་ཕྱིར་འདིར་འོང་བ་ཡིན་པས། འཛོམ་གླིང་ཁྱབ་པའི་ཆར་ཆེན་ཕོབ་ཅིག་གལ་ཏེ་དེ་ཙམ་མེད་༔
ན་ཡུལ་འདི་རྣམས་སུ་ཆར་ཆེན་ཕོབ་ཅྀག དེ་ལྟར་མ་བྱེད་ན། ང་གནས་འདིར་ཇི་སྲིད་འཁོར་བ་མ་སྟོངས་བར་དུ་འདུག་ནས། ཡུལ་ཁམས་འདིར་མཛེ་ཤའི་ཐང་མ་
བརྡལ༑ མཛེ་ཁྲག་གི་ རྒྱ་མཚོའི༴ གོང་གི་འགྲེས་ནས། ཕྲིན་ལས་མྱུར་དུ་སྒྲུབས་ཤིག ཕཊཿཕཊཿཕཊཿ མ་ཅིག་གིས། རང་ལུས་རི་གཉན་ཕུག་པ་ནས། །བདག་ཏུ་འཛིན་པའི་འདྲེ་རྒོད་གནས། །གཉན་ས་དེ་རུ་

Å ༄༅།། གཅོད་མཛོད་ཅིག ། ༈༙ ན་མོ་གུ་རུ། ཡུམ་ཆེན་ཤེས་རབ་ཕ་རོལ་ཕྱིན་མ་དང༌། །དབྱེར་མེད་མ་ཅིག་ཇོ་མོ་ལབ་ཀྱི་སྒྲོན། །ཟབ་དོན་གཅོད་ཡུལ་རྩ་བརྒྱུད་བླ་མ་ལ། །
གསོལ་བ་འདེབས་སོ་བྱིན་གྱིས་བརླབ་ཏུ་གསོལ། །བདག་གཞན་ལུས་དང་ལོངས་སྤྱོད་དངོས་པོ་ཀུན། །ཞེན་པ་མེད་པར་འབུལ་ལོ་བཞེས་ནས་ཀྱང༌། །འགྲོ་བའི་
དོན་དུ་བདག་འཛིན་བློས་བཏང་ཞིང༌། །དགོས་མེད་རྒྱུད་ལ་སྐྱེ་བར་བྱིན་གྱིས་རློབས། །རང་སེམས་སྐྱེ་མེད་ཅིག་ཅར་རྟོགས་པ་དང༌། །རྐྱེན་ངན་ལམ་དུ་ལྷོང་བར་
བྱིན་གྱིས་རློབས། །ཕཊཿ ༈ ཕཊཿ བདག་གི་སྐུ་ལས་འོད་ཟེར་དཀར་པོ་འཕྲོས་པས། གནོད་བྱེད་ལྷ་འདྲེ་ཐམས་ཅད་ལ་ཕོག་པས་བྱམས་སྙིང་རྗེ་བྱང་ཆུབ་ཀྱི་
སེམས་བསྐྱེད་ནས་ཐམས་ཅད་ཐུགས་རྗེ་ཆེན་པོའི་སྐུར་གྱུར་ནས་ཡིག་དྲུག་འུར༌ཏི༌རི༌རི་འདོན་ཅིང༌། རང་ལ་བསྐོར་བ་བྱེད་པར་བསྒོམ། ཆོསཀྱི་སྦྱིན་པ་ནི། རང་ ཉིད་
༣ ཐུགས་རྗེ་ ཆེན་པོ་གནས་འགྱུར་ནས། བཅོམ་ལྡན་ཤཱཀྱ་ཐུབ་པ་སྐུ་རི་རབ་ཙམ་དུ་གྱུར་པའི་མདུན་དུ་ལྷ་འདྲེ་འབྱུང་པོ་གནོད་བྱེད་ཐམས་ཅད་ཀྱི་དད་གུས་ཐལ་མོ་
685
18

པདྨ་འདུས་རྩལ་གྱི་གསུང་། གསར།
༣ སྦྱར་ནས་ཆོས་ཉན་པར་བསྒོམ། ༈ དེའི་མཐར། རང་གཞན་དབྱེར་མེད་ཀྱི་ཤ་ཁྲག་གི་མཆོད་སྦྱིན་འདི་ཁ་ལ་རག་པ་ཙམ་གྱིས་ཚིམས། དྲི་ཚོར་བ་ཙམ་གྱིས་ངོམ། ན་བ་ལ་ཕན། ཤི་བ་སོས།
རྒས་པ་དར། ཕོ་ཐམས་ཅད་སྤྱན་རས་གཟིགས་ཀྱི་གོ་འཕང་ཐོབ་པར་ཤོག མོ་ཐམས་ཅད་རྗེ་བཙུན་སྒྲོལ་མའི་གོ་འཕང་ཐོབ་པར་ཤོག དམ་ཆོས་བདུད་ཀྱི་གཅོད་ཡུལ་འདི། །མཁའ་ལ་ཁྲི་
གདུགས་ཤར་བ་ལྟར། །ཕྱོགས་རྣམས་ཀུན་ཏུ་ཁྱབ་གྱུར་ཅིག ། ཕཊཿ ཕཊཿ ཧཱུྃ་ཧཱུྃ་ཧཱུྃ། བདག་ཉིད་སྐད་ཅིག་གིས་མཁའ་འགྲོ་དམར་མོ་ཞལ་གཅིག་ཕྱག་གཉིས་ཕྱག་གཡས྄་
པས་མི་ལྤགས་ཀྱི་གཡང་གཞི་ནམ་མཁའ་བར་སྣང་གི་ཁམས་སུ་གཡུག་པས་བཀའ༌ཡི༌ལྷ༌མ༌སྲིན༌སྡེ༌བརྒྱད༌རང༌དབང༌མེད་པར་དབང་དུ་སྡུད་པ།
རྐང་གི་གླིང་བུ་འབུད་པས་ཐམས་ཅད་ཟིལ་གྱིས་གནོན་པ་གཅིག་ཏུ་བསྐྱེད་ལ། ཧཱུྃ་ཧཱུྃ་ཧཱུྃ། ཕཊཿ ཕཊཿ ཕཊཿ ཕཊཿ ཧཱུྃ། ང་ནི་ཨོ་རྒྱན་མཁའ་འགྲོ་སྟེ། །སྤྲུལ་
མཁའ་འགྲོ་ཀུན་གྱི་རྗེ། །གཉིས་སྣང་འཛིན་པའི་ལྷ་འདྲེ་ཀུན། །ང་ཉིད་དབང་དུ་རིིངས་པར་འདུས། །ཕོ་གདོན་རྒྱལ་པོ་དབང་དུ་སྡུས། །མོ་གདོན་བསེན་མོོ་དབང་
གཡོན་པས་མི་
།སྤྲུལ་པའི་
686

དབང་
དྲུག་བྱོན།
༄༅༎ _ དུ་སྡུས། །ཀླུ་གདོན་ཐེའུ་རང་དབང་དུ་སྡུས། །ཡུལ་འདྲེ་འཁྱམས་པོ་དབང་དུ་སྡུས། །ཡུལ་སའི་གཞི་བདག་དབང་དུ་སྡུས། །དབང་དུ་བསྡུས་ལ་ཟིལ་
གྱིས་གནོན། །ཧཱུྃ་ཧཱུྃ་ཧཱུྃ་ཕཊཿ ཕཊཿ ཕཊཿ ཕཊཿ ལན་གསུམ་མོ། །པདྨ་འདུས་རྩལ་གྱིས་སོ།།
18
687

889
གཏེར་ པདྨ་འདུས་རྩལ་གྱི་གསུང་། གསར།

གཅོད་ཀྱི་ གཅིག་ ཉམས་ལེན།